Siil 2018

Siil 2018 oli Eesti kaitseväe taasiseseisvumise aja suurim õppus. See toimus 2.–14. maini 2018 ning hõlmas kogu Eestit ja kulmineerus Kagu-Eestis ja Põhja-Lätis. "Siil" toimus iga-aastase "Kevadtormi" asemel ja seal kavandati osalema kokku üle 13 000 reservväelase, kaitseliitlase, ajateenija, tegevväelase ja liitlasvägede sõduri.

Lisaks kaitseväele, kaitseliidule ja politseile olid kaasatud ka tsiviilstruktuurid, teiste seas kohalikud omavalitsused. Elanikkonnale käskluste andmiseks harjutati valjuhäälditega mööda linna sõitmist Tallinnas, Tapal, Rakveres, Kundas, Jõhvis, Sillamäel, Narvas, Paides, Türil, Tartus, Võrus, Valgas, Tõrvas, Viljandis, Sauel, Pärnus, Kuressaares, Haapsalus, Kärdlas, Paldiskis ja Keilas. Politsei- ja Piirivalveamet (PPA) läks 4. mail üle kriisiaegsele juhtimisstruktuurile. PPA harjutas koos Kaitseliiduga piiride valvamist ja objektide kaitset. Õppus andis ülevaate, kuidas saab Kaitseliit PPAle toeks olla.Olge valmis: Õppusel Siil on kavas harjutada ka elanikkonna evakueerimist, lounaeestlane.ee, 27. aprill 2018

3. mail otsustas Vabariigi Valitsus kutsuda 223 reservväelast suurõppuse Siil raames toimuvale lisaõppekogunemisele Okas 2018. Lisaõppekogunemine toimus 3.-6. maini.Valitsus kuulutas välja lisaõppekogunemise 223 reservväelasele, Vabariigi Valitsus, 3. mai 2018

Stsenaariumi järgi ründas Eestit riik nimega Murinus.Siili stsenaarium: Eestit ründab riik nimega Murinus, ERR, 27. aprill 2018Suurõppuse Siil stsenaarium: Eesti võitleb vaenuliku naaberriigi Murinusega, Postimees, 27. aprill 2018, 14:15

Õppusest võttis osa 19 riiki, lisaks sellele NATO staabi- ja juhtimisstruktuur.

Vaata ka
 Kevadtorm

 Viited 

 Välislingid 
 Õppus Siil 2018 Kaitsevägi
 Siil leht Facebookis
 Siil 2018 rubriik Postimehes

Kategooria:Eesti kaitsevägi
Kategooria:2018. aasta Eestis
Kategooria:Sõjaväeõppused